**הסכם**

שנחתם

בין : אריאל פוקס

**"(החברה)"**

כתובת : גראנאדוס 6 ירושלים

מצד אחד

לבין: הסטודנט

 "(**המשתתף**)"

מצד שני

(החברה והמשתתף יקראו להלן ביחד - "**הצדדים**" )

הואיל והחברה מציעה מסלולי לימוד לתואר שלישי "(התואר)" באוניברסיטאות ברחבי העולם בשפה האנגלית או הסרבית או הרוסית או הספרדית או הסלובנית או הצכית "(**האוניברסיטה**)".

והואיל והחברה מפנה לאוניברסיטאות סטודנטים מתאימים מישראל אשר ישולבו בתוכנית הדוקטורט המקומיות והבין לאומיות, ובכלל זה מסדירה בין היתר את הגעתם לאוניברסיטה.

והואיל והמשתתף הביע את רצונו להשתתף ולהירשם לתוכנית בה בכפוף לאמור בהסכם זה;

**לפיכך הוסכם הוצהר והותנה בין הצדדים כדלקמן:**

1. **כללי**
	1. המבוא להסכם זה ונספחיו מהווים חלק בלתי נפרד ממנו.
	2. האמור בהסכם זה מתייחס באופן שווה לשני המינים ומנוסח בלשון זכר מטעמי נוחות בלבד.
	3. הסכם זה הינו ההסכם היחיד בין הצדדים ואין מלבד התנאים הכלולים בהסכם זה כל תנאי ו/או מצג נוסף שהצדדים התכוונו לחייב עצמם בקשר להתקשרות זו.
	4. סטייה אשר החברה תאשר מהתנאים בהסכם זה לא תהווה תקדים ולא ילמדו ממנה גזירה שווה לכל מקרה אחר בעתיד.
	5. סמכות השיפוט הייחודית בכל הקשור להסכם זה תהא לבית המשפט המוסמך במחוז ירושלים בלבד.
	6. בחתימתו על הסכם זה להלן, המשתתף מאשר ומתחייב כי: (1) החותם על הסכם זה מוסמך על פי דין למלא התחייבותו על פי הסכם זה; (2) כי הוא קרא, הבין ומאשר את תנאי הסכם זה;
	7. כותרות הסעיפים משמשות לנוחיות ההתמצאות בלבד ,ואין להיעזר בהן לצורך פרשנות ההסכם.
2. **התוכנית**
	1. המשתתף מודיע בזאת כי הוא מודע לכך שתוכנית הלימודים תהא בהתאם לתוכנית הלימודים של האוניברסיטה.
3. **הרשמה לתוכנית**
	1. בכפוף לחתימתו על הסכם זה ובכפוף לקיום כל התנאים המפורטים במסמכים אלו ובכפוף לחתימתו על המסמכים הנדרשים מאת ומול האוניברסיטה ובכפוף לתשלום כל התשלומים המפורטים במסמך זה, יחשב המשתתף כמי שנרשם לתוכנית.
	2. המשתתף מבין ומסכים כי השתתפותו בתוכנית נתונה בכל עת לביטול רישום או ביטול השתתפות כמפורט בהסכם ו\או ובכללי האוניברסיטה.
4. **משך התוכנית**
	1. תוכנית הלימודים תחל בהקדם האפשרי מתאריך איתור המנחה וההרשמה לתוכנית, בתיאום עם המשתתף ובהתאם למדיניות האוניברסיטה.
	2. המשתתף מודיע בזאת כי הוא מודע לכך שמשך התוכנית יהיה בהתאם לתוכנית הלימודים של האוניברסיטה אשר תקבל את הסטודנט לשורותיו.
	3. במידה ולא סיים המשתתף מכל סיבה שהיא את מחויבויותיו לקבלת התואר כפי שמתואר בתוכנית הלימודים של האוניברסיטה, תהיה ראשית האוניברסיטה לפעול בהתאם למדיניותה.
	4. יובהר כי החלטת האוניברסיטה תהא בבלעדיות האוניברסיטה וכי לחברה אין כל השפעה על תהליך זה.
5. **מבנה התוכנית**
	1. יובהר בזאת כי מבנה התוכנית יהיה בהתאם למדיניות האוניברסיטה.
	2. לצורך השתתפות בתוכנית והכרה בתואר תעמיד האוניברסיטה לרשות המשתתף לפחות מנחה אחד מטעמה אשר יסייע למשתתף בכתיבת עבודת המחקר. זהותו של המנחה עלולה להשתנות בהתאם לנסיבות.
6. **קבלת התואר**
	1. יובהר בזאת כי תוכנית האוניברסיטה תהא נכונה ליום חתימת הסכם תוכנית הלימודים ותהיה ניתנת לשינוי בשל דרישות האוניברסיטה, החוק או מכל סיבה אחרת.
	2. עמידה מלאה ומדוקדקת בכללי ובדרישותיו של האוניברסיטה הינה תנאי הכרחי לשם סיום התוכנית וקבלת התואר.
7. **תשלום**
	1. שכר הלימוד אשר ישולם לאוניברסיטה על ידי המשתתף ישתנה בהתאם לאוניברסיטה אשר תקבל את המשתתף לתוכנית הלימודים.
	2. עבור השירותים אותם החברה מתחייבת לספק בהסכם זה למשתתף, ישלם המשתתף 2,000 ₪ דמי רישום עם פתיחת תהליך הרישום ואיתור המנחה + 2,500 יורו (בתעריף שיקלי מינימלי 4 ₪ ל 1 יורו) שהם 10000 ₪ לחברה עם קבלת אישור עקרוני מהאוניברסיטה שקיים מנחה בתחום המחקרי הנדרש.
	3. לאחר סיום הליך הרישום לאוניברסיטה וקבלת אישור רשמי לסיום הליך הרישום, ישלם המשתתף לחברה או לאוניברסיטה, בהתאם להסכם מול האוניברסיטה, את יתרת תשלום שכר הלימוד השנתי של שנת הלימודים הראשונה.
	4. באוניברסיטאות בהם התשלום מתבצע דרך החברה התשלום יתבצע ב12 תשלומים שווים.
	5. באוניברסיטאות בהם התשלום מתבצע ישירות לאוניברסיטה הסטודנט ישלם בכל שנת לימודים 2500 יורו (בתעריף שקלי מינימלי 4 ₪ ל1 יורו) לחברה עבור שרותיה בנוסף לשכר הלימוד השנתי שמשולם ישירות לאוניברסיטה.
	6. במידה שהמשתתף מעונין לשלם לחברה את דמי הליווי השנתיים בתשלומים הם יתחלקו בצורה הבאה: 4 תשלומים של 2250 ₪ (סה"כ 9000 ₪), או 8 תשלומים של 1250 שח (סה"כ 10000 ₪) , או 12 תשלומים של 916 ₪ (סה"כ 11000 ₪).
	7. מובהר בזאת כי ההשתתפות בקורסים הפרונטליים בחו"ל ידרש תשלום נפרד על אילו מהבאים בנפרד ו\או ביחד: סידורי לינה, סידורי קרקע, הסעות לאוניברסיטה, מזון וכדומה, או כל עלות אחר לאוניברסיטה אשר תידרש כדי להשתתף בלימודים: חתימה על כרטיס סטודנט, תשלום על הגנת הדיסרטציה, הגנה חוזרת, השתתפות בכנסים, קורסים חוץ קוריקולום וכדומה יישא המשתתף בעלויות אלו באופן בלעדי.
	8. מבלי לפגוע בכל זכות אחרת מכוח הסכם זה או החוק, בכל מקרה של פיגור של ארבע עשרה (14) ימים תוכל החברה לפעול אל מול האוניברסיטה להפסקת לימודי המשתתף וכמו כן ביטול הסכם זה בין המשתתף לחברה או כל הסכם אחר הנובע מהתקשרות זו. המשתתף מבין את משמעות סעיף זה והשלכותיו ומוצא אותו ראוי וסביר בנסיבות העניין.
8. **ביטול\הפסקת השתתפות בתוכנית**
	1. ביטל המשתתף ביוזמתו את השתתפותו בתוכנית לאחר ששילם תשלומים עבור כל אחד משלבי התוכנית המפורטים במסמך זה, לא יהא זכאי המשתתף להחזר תשלום כלשהו מהאוניברסיטה ו/או מהחברה או מכל גוף אחר והוא יחוייב בכל התשלומים עבור שנת הלימודים בה החל. כמו כן, בכל מקרה אחר של ביטול השתתפות (לרבות ביטול ע"י החברה, האוניברסיטה או כל אדם או גוף אחר) בשל אי-עמידת המשתתף בהוראות הסכם זה ו/או בהוראות ההסכם עם האוניברסיטה ו/או הסכם אחר ו/או כל הפרה אחרת של חוק, אזי מבלי לגרוע מכל סעד אחר, לא יהא זכאי המשתתף להחזר תשלום כלשהו מהאוניברסיטה ו/או מהחברה או מכל גוף אחר.
	2. מובהר כי פתיחת שנת הלימודים אינה בשליטתה של החברה ועל כן קיימת אפשרות כי שנת הלימודים לא תיפתח כלל או תידחה.
	3. המשתתף יודע ומסכים לכך כי לחברה קיים שיקול דעת בלעדי להפסיק עמו את ההתקשרות ותהיה רשאית לפעול לביטול השתתפותו בתוכנית בכל מקרה בו יפר את התחיבותו כלפי החברה וזאת מבלי לגרוע מכל סעד אחר.
9. **החברה, נושאי המשרה, עובדיה, נציגיה, וכל מי מטעמם, אינם אחראים בכל צורה שהיא ל:**
	1. מעשה או מחדל של האוניברסיטה לרבות שינוי כלשהו במבנה הלימודים או בתקנון האוניברסיטה או כל כלל/הנחיה/הוראה מאת האוניברסיטה.
	2. מועדי הלימודים בחו"ל.
	3. הדרישות האקדמיות מכל משתתף לצורך קבלת התואר, לרבות תיקון ותוספות לעבודת המחקר וכל דרישה אחרת אשר האוניברסיטה או הרגולטור עשויים להעמיד לצורך הענקת התואר למשתתף.
	4. חוקי האוניברסיטה ודרישותיה (לרבות כלליה/הנחיותיה/הוראותיה) כפי שיועברו למשתתף על ידי האוניברסיטה או ע"י מי מטעמה.
	5. סירוב האוניברסיטה מכל סיבה שהיא להענקת התואר למשתתף או השהייה/עיכוב או סירוב בכל עניין אחר.
	6. הוצאות כספיות לעניין השתתפות בתוכנית, שהייה בחו"ל, וכל עלות אחרת קשורה.
	7. הוצאות נוספות שלא במסגרת תוכנית התואר.
	8. כל הוצאות על תרגומים ,עריכה ,הדפסות והנחיות למיניהן הן בישראל והן מחוצה לה.
	9. תוקף הדרכון ,שינויים במועדי או סידורי הטיסות או כל עניין אחר קשור, או במיקום/סוג סידורי הלינה הסעות, סידורי קרקע, איחורים למיניהם, ביטוחים (לרבות בריאות ומטען), גניבה ואיבוד של נכסים וחפצים (לרבות מסמכים שונים), או כל פגיעה או נזק מכל מין וסוג שהוא בגופו או נפשו או נכסיו של המשתתף או מי מטעמו.
	10. כל חילוקי דעות מכל סוג שהוא בין המנחה של המשתתף לבין המשתתף ו/או האוניברסיטה או בין המשתתף האוניברסיטה או בין המנחה והמשתתף.
10. **הכרה במוסד אקדמי**
	1. מבלי לגרוע מחובתו של המשתתף לבדוק הכרת התואר על ידי המועצה להשכלה גבוהה ו/או משרד החינוך, או כל נושא אחר הקשור בתואר, החברה מאשרת כי האוניברסיטאות הינן מוסדות אקדמאים מוכרים וכי תאריה האקדמיים מוכרים ברשימת המוסדות המוכרים על ידי אונסק"ו והן גם מוכרים על ידי מוסדות להשכלה גבוהה בכל העולם.
	2. החברה לא תהא אחראית בשום צורה שהיא לשינוי בעמדת משרד החינוך ו/או כל מוסד אחר, בארץ ובחו"ל, לרבות המועצה להשכלה גבוהה בישראל לעניין אישור לכל צורך שהוא. בנוסף לא תהא החברה וכל מי מטעמה אחראית בשום צורה שהיא לכל סוג של תקלה, סירוב או דחייה להכרה בתואר האקדמי של האוניברסיטה בישראל או במקום אחר מכל סיבה שהיא.
	3. הכרה בתואר לצורכי שכר, תעשה על ידי המשתתף או מי מטעמו בלבד וזאת בין היתר על פי ההנחיות של משרד החינוך שתהיינה בתוקף באותה עת ואין ולא יהיה לחברה וכל מי מטעמה כל חלק או אחריות לעניין הטיפול האמור.
11. **התחייבות החברה כלפי המשתתף**
	1. לפנות לפחות לאוניברסיטה אחת לשם איתור מנחה עבור המשתתף.
	2. לטפל ככל יכולתה, על בסיס מאמץ מסחרי סביר, בליווי מנהלי ואקדמי של תוכנית הלימודים, משלב איתור המנחה ועד ההגנה על התואר באוניברסיטה בחו"ל, ולטפל בכל הבעיות אשר תתעוררנה לענין תוכנית הלימודים ואשר ניתן לספק בגינן פתרון.
	3. החברה תקשר במידת הצורך, ובשיקול דעתה הבלעדי, בין המשתתף לבין האוניברסיטה לענין שאלות ו/או בעיות אשר תתעוררנה למשתתף.
	4. החברה תפעיל שיקול דעת בנוגע לכל בקשה סבירה ובנסיבות הענין ושיקול דעתה הבלעדי הנו לה ו/או לאוניברסיטה לפי הענין.
	5. האחריות המצרפית והכוללת והמקסימלית של החברה, לרבות כל מי שמטעמה, ככל שקיימת, לא תעלה על הסכום הכולל של התשלומים אשר התקבלו על פי הסכם זה אצל החברה בפועל על ידי המשתתף.

1. **מחויבות המשתתף**
	1. להשתתף בתוכניות בהתאם להוראות, כללי וחוקי האוניברסיטה.
	2. להתנהג ולקיים אורח חיים נאותים כפי שמתחייב מהוראות האוניברסיטה ולהקפיד על הוראות כל חוק ישראלי או זר.
	3. המשתתף מכיר בכך שלחברה יש מוניטין ולכן מתחייב לא לבצע מעשה או מחדל שיפגע או עשוי לפגוע במוניטין של החברה.
	4. לשמור על רכוש אוניברסיטה ומתקניה וכן על מתקני המעונות/מלון. מבלי לגרוע מיתר הוראות הסכם זה המשתתף יהא חייב לשאת באופן בלעדי ומלא בכיסוי כל נזק אשר יגרם לרכוש בעקבות התנהגותו.
	5. המשתתף ייכתב את החברה על התקשרויותיו עם האוניברסיטה ויעדכן את החברה באופן שוטף או לדרישת החברה על התנהלותו אל מול האוניברסיטה. ככל שהחברה תחליט, אזי התקשרות אל מול האוניברסיטה, לענינים מסוימים תתבצע דרך החברה בלבד.
2. הפסיקה החברה את התקשרותה עם המשתתף הרי שבנוסף לכל פיצוי מוסכם כאמור לעיל אשר יהא חב המשתתף לחברה בגין הפרת התחיבותו כאמור, לא יהא זכאי המשתתף לקבל כל תואר ו/או אישור כלשהו מהחברה ו/או האוניברסיטה לענין השתתפותו בתוכנית.
3. הודעות לכל ענין הסכם זה, יחשבו כי הגיעו ליעודם באם נשלחו בדואר רשום לאחת הכתובות שמופיעות בהסכם זה.
4. המשתתף מצהיר ומתחייב כי הוא כשיר ורשאי מכל בחינה שהיא להתקשר בהסכם זה ואינו מוגבל בכל אופן מלהתקשר בהסכם ולבצעו.
5. המשתתף מתחייב לקחת חלק בתוכנית ומתחייב לעמוד בכל הוראות הסכם זה, מבין את תוכנו והשלכותיו, ומסכים לכל האמור בו.
6. למען הסר כל ספק ועל אף האמור בכל מקום אחר, מובהר ומוסכם כי גם במידה והצעת הנושא הראשונית למחקר התקבלה ואושרה על ידי האוניברסיטה, המשתתף קיבל אישור האוניברסיטה לקחת חלק בלימודים הפרונטלים הראשונים בחו"ל, אין החברה ו/או האוניברסיטה מחויבים בסופו של דבר לקבל את המשתתף לתוכנית. החברה אינה מחויבת לפרט בפני המשתתף או כל אחד אחר את סיבת אי קבלתו לתוכנית. מובהר כי החברה רשאית להפעיל סמכות דחיה זו בשיקול דעתה הבלעדי בכל עת ומכל סיבה והמשתתף וכל מי מטעמו מוותרים בזאת באופן בלתי חוזר ובלתי מותנה על כל זכות ו/או טענה ו/או תביעה ו/או דרישה בנושא זה.

ולראיה המשתתף אינו משיב השגות לחוזה זה ומקבל את תוכנו